ΓΡΑΠΤΗ ΕΡΩΤΗΣΗ E-3608/01

υποβολή: Ilda Figueiredo (GUE/NGL) προς την Επιτροπή

(8 Ιανουαρίου 2002)

Θέμα: Κοινοτικοί πόροι και προστασία τηςγείας των εργαζομένων

Το εργοστάσιο ηλεκτρολογικούλικού (καλωδίων) Delphi, S.A, στην βιομηχανική ζώνη του Castelo Branco, στην Πορτογαλία, το οποίο απασχολεί 1 000 περίπου εργαζομένους, έχει λάβει διάφορες ενισχύσεις, είτε εθνικές είτε κοινοτικές.

Εν τω μεταξύ, άνω του 40 % των εργαζομένων έχουν πρόσκαιρη εργασία και δενπάρχει ούτε πρόγραμμα ανίχνευσης των επαγγελματικών νόσων ούτε πρόγραμμαγείας και ασφάλειας στην εργασία με σκοπό την πρόληψη της αύξησης των κακώσεων λόγω επαναληπτικών προσπαθειών, παρόλον ότι ήδηπάρχουν διάφορα κρούσματα τενοντίτιδας. Δενπάρχει καν μία Επιτροπή Υγιεινής και Ασφαλείας στην οποία να συμμετέχουν οι εργαζόμενοι.

Για τον λόγο αυτό ζητώ από την Επιτροπή τις ακόλουθες πληροφορίες: Σε τι ύψος ανέρχονται καιπό ποίους όρους χορηγήθηκαν τα κοινοτικά κεφάλαια στην επιχείρηση Delphi, S.A., του Castelo Branco; Είναι η Επιτροπή εις γνώση των δυσχερών συνθηκών εργασίας και του γεγονότος ότι δεν τηρείται η Οδηγία 89/391/ΕΟΚ(1) του Συμβουλίου, της 12ης Ιουνίου 1989, η οποία προβλέπει ότι ο εργοδότηςποχρεούται να εξασφαλίζει την ασφάλεια και τηνγεία των εργαζομένων ως προς όλες τις πτυχές της εργασίας· Ποια μέτρα προτίθεται να λάβει η Επιτροπή·

(1) ΕΕ L 183 της 29.6.1989, σελ. 1.

Απάντηση της κ. Διαμαντοπούλου εξ ονόματος της Επιτροπής

(21 Φεβρουαρίου 2002)

Σύμφωνα με το άρθρο 8 παράγραφος 3 του κανονισμού 1260/1999(1) του Συμβουλίου της 21ης Ιουνίου 1999 περί γενικών διατάξεων για τα διαρθρωτικά Ταμεία για την περίοδο προγραμματισμού 2000-2006, κατ' εφαρμογή της αρχής της επικουρικότητας, η πραγματοποίηση των παρεμβάσεων συγκαταλέγεται στις αρμοδιότητες των κρατών μελών.

Για το λόγο αυτό, η Επιτροπή δεν δύναται να ενημερώσει την αξιότιμη βουλευτή για τα ποσά και τις προϋποθέσεις των κοινοτικών κονδυλίων που χορηγήθηκαν σε μια συγκεκριμένη επιχείρηση. Η αξιότιμη βουλευτής πρέπει να απευθυνθεί στις αρμόδιες πορτογαλικές αρχές: Instituto de Gesto do Fundo Social Europeu — Rua Castilho no 5, 7o/8o — 1250-066 Lisboa.

Σε ό,τι αφορά τις συνθήκες εργασίας, η Επιτροπή δεν γνωρίζει την εν λόγω κατάσταση. Η οδηγία 89/391/ΕΟΚ(2) του Συμβουλίου της 12ης Ιουνίου 1989 σχετικά με την εφαρμογή μέτρων για την προώθηση της βελτίωσης της ασφάλειας και τηςγείας των εργαζομένων κατά την εργασία, στο κεφάλαιο ΙΙ υποχρεώσεις των εργοδοτών ορίζει ότι ο εργοδότηςποχρεούται να εξασφαλίζει την ασφάλεια και τηνγεία των εργαζομένων ως προς όλες τις πτυχές της εργασίας και ότι στα πλαίσια των ευθυνών του, ο εργοδότης λαμβάνει τα αναγκαία μέτρα για την προστασία της ασφάλειας και τηςγείας των εργαζομένων, συμπεριλαμβανομένων των δραστηριοτήτων πρόληψης των επαγγελματικών κινδύνων ενημέρωσης και κατάρτισης, καθώς και της δημιουργίας της απαραίτητης οργάνωσης και της παροχής των αναγκαίων μέσων.

Η οδηγία αυτή εφαρμόζεται σε όλους τους κλάδους δραστηριότητας, ιδιωτικούς ή δημόσιους. Με βάση την οδηγία αυτή έχουν εγκριθεί πολλές ειδικές οδηγίες σε συγκεκριμένους τομείς δραστηριοτήτων.

Τα κράτη μέλη οφείλουν να λαμβάνουν τις αναγκαίες νομοθετικές, κανονιστικές και διοικητικές διατάξεις για να συμμορφωθούν προς τις οδηγίες, και με βάση τη μεταφορά τους στο εθνικό δίκαιο, κάθε κράτος μέλος είναι αρμόδιο να μεριμνά για την εφαρμογή τους.

Η Πορτογαλία έχει κοινοποιήσει στην Επιτροπή τα εθνικά μέτρα εφαρμογής της οδηγίας 89/391/ΕΟΚ. Κατά συνέπεια, σε περίπτωση προβλήματος ή εικαζόμενου προβλήματος ως προς την εφαρμογή αυτής της νομοθεσίας, θα πρέπει να ενημερώνονται οι αρμόδιες εθνικές αρχές ελέγχου και, στη συγκεκριμένη περίπτωση, η Επιθεώρηση Εργασίας της Πορτογαλίας.

(1) ΕΕ L 161 της 26.6.1999.

(2) ΕΕ L 183 της 29.6.1989.